Document ID: /fineweb-2-swissfilter-quality_10-filterrobots/filtered/02823.jsonl.gz/131

Popularni bosanskohercegovački pjevač Zdravko Čolić nastupio je u Stadthalle u Dietikonu (Zürich) u subotu 16. studenog 2013.. Koncert pred ispunjenom dvoranom legendarni Čola započeo je svojim starijim hitovima: «Ti si bila, uvijek bila», «Malo pojačaj radio», «Šta mi radiš», «Ti si mi u krvi»… U drugom dijelu dominirale su pjesme s njegova dva zadnja albuma «Zavičaj» i «Kad pogledaš me preko ramena» ali je pred kraj izveo i neke starije evergreene, «Zvao sam je Emili», «Živiš u oblacima».
Publika je odlično prihvatila i njegove novije balade «Vrijeme» i «Sačuvaj me, Bože, njene ljubavi» koje potpisuju Arsen Dedić odnosno Đorđe Balašević.
Čolića je pratio fenomenalan prateći bend i vokali, a kad tome dodamo odlično ozvučenje i raskošnu rasvjetu onda samo možemo zaključiti da je to bio još jedan koncert koji će poklonici njegove glazbe dugo pamtiti.
Sljedeći veliki koncert u Stadthalle Dietikon očekuje nas sada već u subotu 23.11.2013. kad nastupaju Prljavo kazalište, Ivan Zak i klapa Rišpet.
Ivan Ivić
{gallery}stories/foto/zabava/koncerti/zdravko_colic_zurich_2013/{/gallery}